مصر معروفه بـ الاهرامات و حضاراتها القديمه, مصر لعبت دور أساسى فى سياسة الشرق الأوسط فى العصر الحديث. تليڤزيون مصر هو اول تليڤزيون يبث ارساله فى الشرق الأوسط و افريقيا. قبل سنة 1952 جه لمصر 15 راجل من ابرز الفنيين اللى بيشتغلو فى شركة التليڤزيون الفرنساوى, و معاهم 12 طن من الاجهزه اللى بتتكون منها احدث محطة تليڤزيون النيل اللى اتنشأت فى الدور الخامس فى مبنى السنترال الجديد فى العمارة اللى قصاد محطة باب اللوق. و بدأت التجربه بصوره للملك فاروق. بعدين بالقرآن بصوت الشيخ الشعشاعي. و قدم نشرة الأخبار الاستاذ على الراعى — كبير المذيعين — و اما الكحلاوى هو اول مطرب مصرى يظهر على شاشة التليڤزيون و غنى قدام الشاشه الجديده اغنيته البدويه و شوية مواويل. التليڤزيون المصرى اتأسس فى أواخر 1959. لما وقعت السلطه المصريه عقد مع هيئة الاذاعه الامريكيه RCA عشان تدّيهم شبكة تليڤزيون, مشروع مركز الاذاعه و التليڤزيون خلص فى 1960. و كان اول ارسال تلفيزيون مصرى فى 21 يوليه 1960. القنوات المصرية بيتقسمو لـ قسمين: قنوات القطاع العام (حكوميه) و قنوات القطاع الخاص. هو اتحاد الاذاعه و التليڤزيون المصرى اللى بيجمع القنوات المصرية الرسمية. القناة الفضائية المصرية و قنوات النيل المتخصصه هما مملوكين للحكومه و تحت اشراف حكومى مباشر.